Daily Trading Strategy(บ่าย) – บล.ธนชาต
บล.ธนชาต ระบุในบทวิเคราะห์บ่ายนี้
8 พ.ค. 2558

แรงซื้อกลับหุ้นธนาคารแข็งแกร่ง เป็นปัจจัยบวกสำคัญหนุนตลาดกลับมายืน 1,500 จุด
ดัชนี SET อยู่ที่ 1,506.69 จุด +8.38 จุด +0.56% ปริมาณซื้อขาย 18,726 ลบ.
แนวรับ: 1495 , 1485 แนวต้าน: 1510-15
 
สรุปทิศทางและแนวโน้มตลาด
“ลุ้นยืน 1500 จุด ” แรงซื้อหุ้นธนาคารโดดเด่น  : ตลาดเริ่มมีแรงซื้อบริเวณ 1495 จุด หนุนด้วยแรงซื้อกลับเข้ามายังหุ้นธนาคารเป็นสำคัญ  หลังจากที่ปรับตัวลงมากเกินไป โดยดัชนีหมวดธนาคารเริ่มทรงตัวเหนือระดับ 530 จุด บริเวณแนวรับใหญ่ทางเทคนิคระยะ 3 ปี และมีหุ้น SCB เป็นตัวนำในการฟื้นตัวกลับขึ้นมาอยู่เหนือเส้นค่าเฉลี่ย 1 สัปดาห์คาดว่าจะสร้างบรรยากาศบวกต่อการลงทุนหุ้นกลุ่มนี้  และการฟื้นตัวของหุ้นธนาคารเป็นตัวแปรสำคัญที่จะช่วยให้ดัชนี SET กลับขึ้นไปอยู่เหนือระดับ 1500 จุดได้อีกครั้ง ในขณะที่ความเสี่ยงขาลงต่ำสุดอยู่ที่บริเวณ 1480-85 จุด ดังนั้นจึงให้จังหวะนี้ทยอยซื้อหุ้นธนาคาร
Selective Buy: กลุ่มหุ้นที่มีแนวโน้มแข็งแกร่งกว่าตลาดได้แก่ 1) กลุ่มหุ้นผลการดำเนินงาน 1Q15 ออกมาดีอย่าง THCOM TOP CENTEL 2) หุ้นที่ได้รับผลดีจากดอกเบี้ยที่ลดลง: INTUCH ADVANC 3) หุ้นที่ได้ผลดีจากการอ่อนค่าของเงินบาท: TUF DELTA KCE HANA 4) หุ้นที่ราคาลดลงต่ำ มี Upside สูง: SAMART RS
แนะนำ “ซื้อ” GFPT…Upside ถึง 50% ด้วยเป้าหมายทางพื้นฐาน 17.50 บาทโดยมีปัจจัยสนับสนุนจาก 1) ราคาหุ้นปรับลดลงไปมากจากการลดลงของราคาไก่ ซึ่งคาดว่าผ่านจุดต่ำสุดไปแล้ว 2) เริ่มเข้าสู่ช่วงฤดูส่งออกและมีตลาดส่งออกเพิ่มขึ้น 3) ซื้อขายที่ระดับ PE ต่ำเพียง 10.8 เท่า เทียบกับที่ PE กลุ่มที่ประมาณ 15 เท่า 4) ทางเทคนิคระยะสั้นเริ่มฟื้นตัว มีแนวต้านที่ 12.50 และ 13.20 บาท
 
หุ้นที่น่าสนใจทางเทคนิค
TAKUNI “ซื้อ” ราคาดีดตัวขึ้นทะลุกรอบ Sideways ด้วยปริมาณการซื้อขายสนับสนุนช่วง Breakout เครื่องมือ DI+ ตัด DI- ขึ้น เป็นจังหวะเก็งกำไรต่อเนื่อง โดยมีแนวต้านแรกบริเวณ 8.00 บาท และถัดไปที่ 8.50 บาท
TUF “ซื้อ” ราคาหุ้นเกิดสัญญาณกลับตัวรูปแบบ Bullish Engulfing กำลังทดสอบเส้นค่าเฉลี่ยระยะ 3 เดือนบริเวณ 21.00 บาท หากผ่านได้จะเป็นจังหวะซื้อเก็งกำไร โดยมีเป้าหมายถัดไปที่ 22.00 บาท
SCC “ซื้อ” ราคาหุ้นเริ่มแกว่งตัวขึ้นอีกครั้งหลังพักตัวไม่หลุดเส้นค่าเฉลี่ย 14 วัน  มีโอกาสขึ้นทดสอบจุดสูงสุดเดิมบริเวณ 550 บาท หากผ่านได้เป็นจังหวะซื้อเก็งกำไรตาม โดยมีเป้าหมายในการขายทำกำไรที่บริเวณ 570.00 บาท
 
SCB เริ่มฟื้นตัว หลังจากลงมาทดสอบแนวรับสำคัญ 158.00 บาท และเกิดสัญญาณกลับตัวขึ้น คาดว่าจะผ่านแนวต้านย่อย 162.00 บาท เป็นจังหวะซื้อต่อเนื่อง คาดว่าจะขึ้นไปทดสอบแนวต้านถัดไปที่ 166.00 บาท
THRE แนวโน้มขึ้นต่อ ราคาเปิดช่องว่างขาขึ้นต่อเนื่อง ทะลุผ่าน 3.22 บาท พร้อมด้วยจำนวนเพิ่มขึ้น เป็นจังหวะซื้อตาม คาดว่าจะขึ้นไปถึงเป้าหมาย 3.40 บาท เป็นจุดขายทำกำไร
 
 
Futures         แนวรับ         แนวต้าน
SET50            990           1,000
                     980           1,020
Gold          18,800          19,000
                 18,700          19,200
Oil              2,200            2,300
                  2,100           2,400